Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 02.07.2024

**Αρ. Πρωτ.: 620**

ΠΡΟΣ: Πρόεδρο και Μέλη Διαρκούς Επιτροπής Παραγωγής και Εμπορίου της Βουλής

**ΚΟΙΝ: «Πίνακας Αποδεκτών»**

ΘΕΜΑ: «Κρίνεται απαραίτητη η μονιμοποίηση των Συμβάσεων του έκτακτου κι επικουρικού προσωπικού που εργάζονται στα Κέντρα Κοινωνικής Πρόνοιας της χώρας**»**

**Κύριε Πρόεδρε,**

**Κυρίες και Κύριοι Μέλη,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.), αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας.

Με το παρόν έγγραφό μας και με αφορμή τροπολογία, η οποία έχει κατατεθεί στη Βουλή στο σχέδιο νόμου «Ιδιωτική ασφάλιση έναντι φυσικών καταστροφών, κρατική αρωγή και προστασία, στεγαστική συνδρομή, διατάξεις για το Πυροσβεστικό Σώμα και άλλες διατάξεις» και αφορά στην παράταση ισχύος ρυθμίσεων για την προστασία της δημόσιας υγείας, θα θέλαμε να θέσουμε υπόψη σας τα εξής:

**Σύμφωνα με την εν λόγω τροπολογία, δίνεται παράταση στις συμβάσεις έκτακτου και επικουρικού προσωπικού σε προνοιακούς φορείς έως τις 31.12.2024.**

Έχουμε επισημάνει επανειλημμένα τα σοβαρά προβλήματα υποστελέχωσης που αντιμετωπίζουν τα Κέντρα Κοινωνικής Πρόνοιας σε ολόκληρη της χώρα, τα οποία επιδεινώνονται εξαιτίας της λήξης των συμβάσεων εργασίας ορισμένου χρόνου του έκτακτου και επικουρικού προσωπικού που εργάζονται σε αυτά.

**Απαραίτητη προϋπόθεση για να συνεχίσουν τα Κέντρα Κοινωνικής Πρόνοιας να παρέχουν με ασφάλεια και επάρκεια τις πολύ σημαντικές υπηρεσίες τους στα άτομα με βαριές αναπηρίες και χρόνιες παθήσεις που περιθάλπονται σε αυτά, κρίνεται απαραίτητη η μονιμοποίηση των Συμβάσεων του έκτακτου κι επικουρικού προσωπικού, λαμβάνοντας υπόψη ότι η προσφορά τους είναι αδιαμφισβήτητα σημαντική, αφού καλύπτουν πάγιες και διαρκείς ανάγκες των δομών των Κέντρων Κοινωνικής Πρόνοιας σε κάθε Περιφέρεια της χώρας.**

Το μόνιμο προσωπικό δεν μπορεί να καλύψει όλες τις ειδικότητες που είναι απαραίτητες για την κάλυψη των αναγκών των Κ.Κ.Π. και η αποχώρηση του επικουρικού προσωπικού, το οποίο στο τέλος του χρόνου κλείνει 4,5 χρόνια εργασίας μέσω Συμβάσεων, θα οδηγήσει σε περαιτέρω υποστελέχωση των συγκεκριμένων δομών.

Ευελπιστώντας πως θα ανταποκριθείτε άμεσα στο προαναφερόμενο ζήτημα μείζονος σημασίας θέμα για την ασφάλεια και τη ζωή των ατόμων με αναπηρία και με χρόνιες παθήσεις των δημόσιων δομών κλειστής φροντίδας και θα βρεθεί μία λύση, σας ευχαριστούμε εκ των προτέρων και αναμένουμε τις ενέργειές σας.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Γραφείο Πρωθυπουργού της χώρας, κ. Κ. Μητσοτάκη
* Γραφείο Υπουργού Εσωτερικών, κ. Θ. Λιβάνιου
* Γραφείο Υπουργού Κοινωνικής Συνοχής και Οικογένειας, κας Σ. Ζαχαράκη
* Γραφείο Υπουργού Επικρατείας, κ. Α. Σκέρτσο
* Γραφείο Υφυπουργού Εσωτερικών, κ. Π. Χαραλαμπογιάννη
* Γραφείο Υφυπουργού Κοινωνικής Συνοχής και Οικογένειας, κ. Μ. Κεφάλα
* Γραφείο Υφυπουργού παρά τω Πρωθυπουργώ, κ. Αθ. Κοντογεώργη
* Γραφείο Γ.Γ. Δημόσιας Διοίκησης, κ. Δ. Κιρμικίρογλου
* Γραφείο Γ. Γ. Κοινωνικής Αλληλεγγύης και Καταπολέμησης της Φτώχειας, κ. Π. Πύρρου
* Προέδρους Κέντρων Κοινωνικής Πρόνοιας
* Εκπροσώπους εργαζομένων Κ.Κ.Π.
* Εκπροσώπους Ε.Σ.Α.μεΑ. στα Δ.Σ. των Κ.Κ.Π.
* Βουλευτές της χώρας
* Οργανώσεις Μέλη Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |